ג'יימס טרי

ג'יימס טרי (באנגלית: James Terry; נולד ב-26 בנובמבר 1960) הוא כדורסלן עבר אמריקאי-ישראלי שעשה את רוב הקריירה המקצועית שלו בישראל. שיחק בעמדת הסנטר. גובהו 2.08 מטר.

ביוגרפיה
טרי נולד בקליבלנד אוהיו. הוא שיחק בליגת המכללות באוניברסיטת הרווארד ובשנת 1982 נבחר בסיבוב התשיעי של דראפט ה-NBA על ידי וושינגטון בולטס. החל את הקריירה בישראל בקבוצת מכבי חיפה בשנת 1983. בתקופה זו ניתן היה לשתף בליגה בישראל זר אחד בלבד לכן טרי התגייר וקיבל אזרחות ישראלית.

כעבור שתי עונות עזב את חיפה והצטרף להפועל חולון. כעבור שנתיים עזב את חולון והצטרף להפועל תל אביב. בשנים הבאות נד בכל שנה לסירוגין בין הפועל תל אביב להפועל חולון, כך עד שנת 1992 אז הצטרף להפועל נהריה. כעבור שתי עונות שב להפועל תל אביב למשך שנתיים, ותחנתו האחרונה בישראל הייתה הפועל אילת.

טרי שיחק ברוב הקריירה שלו בישראל ובנוסף שיחק גם תקופות קצרות באיטליה, ספרד, יוון וארגנטינה. לאחר פרישתו החל לעבוד כמפקח בנייה.

קישורים חיצוניים

 פרופיל שחקן, באתר מנהלת ליגת העל

הערות שוליים

כדורסלנים אמריקאים
כדורסלנים ישראלים
כדורסלני מכבי חיפה
כדורסלני הפועל חולון
כדורסלני הפועל תל אביב
כדורסלני הפועל אילת
גרים
אמריקאים ישראלים
ישראלים ילידי ארצות הברית
קליבלנד: כדורסלנים
ישראלים שנולדו ב-1960
אמריקאים שנולדו ב-1960